Da retssagen om kursmanipulation tog sin begyndelse torsdag, var det med vrede demonstranterne foran retten i Hjørring. Men fredag kan BT afsløre, at demonstranterne var fragtet dertil af DR.

På en video, der er lagt op på bt.dk, kan man både se og høre hvordan demonstranterne bliver instrueret i, hvad de skal gøre. Optagelserne skal bruges til et program på DR. Alligevel gik de skiltebærende demonstranter igen i adskillige nyhedsudsendelser dagen igennem, som om det var en ægte demonstration. DR beklager nu, at ikke engang deres egne journalister ved retten fik at vide, at demonstranterne var blevet instrueret.